Čo je sro
-	Spoločnosť s ručením obmedzeným je kapitálová spoločnosť. Je to právnická osoba.
-	Môže ju založiť jedna osoba, maximálne však 50 spoločníkov. Jedna osoba môže založiť maximálne 3 sročky. Pri založení sro sa povinne tvorí základné imanie minimálne 5 000 €, ktoré musí byť v prípade jedného spoločníka splatené vopred. 
-	Spoločníci ručia za záväzky spoločnosti len do výšky nesplateného základného imania, resp. do výšky svojho vkladu. To znamená, že ak by spoločnosť nezvládla plniť svoje záväzky, ohrozené sú tie peniaze alebo majetok, ktoré ste do spoločnosti vložili. Vášho osobného majetku sa to netýka.

Založenie a vznik sro
-	Sro sa zakladá zakladateľskou listinou (jeden spoločník) alebo spoločenskou zmluvou (viac spoločníkov). Tento dokument obsahuje údaje ako obchodné meno, predmety podnikania, mená konateľa, spoločníkov, výšku základného imania a pod.
-	Obchodné meno spoločnosti musí v názve obsahovať označenie „spoločnosť s ručením obmedzeným“ alebo skratky „spol. s r.o.“ alebo len „s.r.o.“. Toto označenie je uvedené v spoločenskej zmluve, zapíše sa do obchodného registra a používa sa vo všetkých dokladoch spoločnosti.
-	Podpísaním spoločenskej zmluvy/zakladateľskej listiny je spoločnosť založená. Vzniká až zápisom do obchodného registra. A aj svoju podnikateľskú činnosť môže začať vykonávať až po svojom vzniku. Správny poplatok pre vznik sro je pri elektronickom podaní 150 €, 
Povinnosti pri sro
-	Ako som už spomínala, sro je samostatný subjekt. Má povinnosť viesť podvojné účtovníctvo a podávať daňové priznanie každý rok. 
-	Sro platí momentálne daň vo výške 21 %. V prípade daňovej straty, daň neplatíte.
-	Sro má tiež povinnosť tvoriť zákonný rezervný fond zo zisku. Ten sa tvorí vo výške 5 % zo zisku. Povinnosť je vytvoriť minimálne zákonný rezervný fond vo výške 10 % zo základného imania.